Anexă la H.C.J. ARGEȘ nr. \_\_\_\_\_\_/\_\_\_\_\_\_\_\_\_\_\_\_\_

**PROIECT REVIZUIT**

**PRIVIND CAMPANIA DE PREVENIRE A DELINCVENȚEI JUVENILE**

**„*EDUCAŢIE FĂRĂ VIOLENŢĂ*”**

**( Aprobat prin H.C.J. Argeș nr. 242/28.10.2021)**

**AN ȘCOLAR 2021-2022**

**SEMESTRUL II**

**I. JUSTIFICARE**

**Delincvenţa juvenilă** constituie, în prezent, una dintre cele mai grave probleme sociale cu care se confruntă România, a cărei amploare este evidenţiată atât de statisticile oficiale, cât şi de mass- media.

*Delincvența juvenilă* este un fenomen de devianță manifestat prin incapacitatea unor minori de a se adapta normelor de conduită impuse de societate. Această incapacitate este datorată unor cauze de ordin bio-psiho-social, fiind o consecinţă directă sau mediată a modului în care funcţionează familia, şcoala şi diferitele mecanisme de socializare, sancţionare şi reabilitare socială. Delincvenţa nu este un fenomen individual, ci un fenomen de grup, care se învaţă, la fel ca orice conduită, în grupuri delincvente formate din minori care se confruntă cu aceleaşi probleme de inadaptare şi care învaţă, împreună, tehnicile şi raţionalizările crimei, atitudinile faţă  de poliţie, justiţie şi alte autorităţi etc. În România, din păcate, există minori care participă destul de des la săvârșirea unor fapte penale, cum ar fi: furturi, distrugeri, violuri, vătămări corporale, tâlhării, tentative de omor etc.

În ultimii ani, în unitățile școlare se întâlnește un fenomen care promovează un comportament violent în rândul copiilor, cunoscut și sub denumirea de **bullying**. Acesta se referă la agresiunea sau hărțuirea fizică sau verbală, care se repetă pe o anumită perioadă și care implică un dezechilibru al puterii între două persoane, cel mai adesea copii.

*Bullying-ul*este definit ca fiind un comportament ostil/ de excludere şi de luare în derâdere a cuiva, de umilire. Bullying-ul nu presupune existenţaunui conflict bazat pe o problemă reală, ci pe dorinţa unor persoane de a-şi câştiga puterea şi autoritatea punându-i pe alţii într-o lumină proastă. Fenomenul Bullying poate fi prezent în orice tip de comunitate, în grupuri sociale, unde persoanele interacţionează unele cu altele: la şcoală, la locul de muncă,în familie, în cartiere, în mass-media**.** Se creează astfel o stare de conflict, care nu poate fi depășită decât dacă se conștientizează existența fenomenului.

*Bullying-ul* este o acțiune care produce injurii celorlalți, efectuată în mod repetat, care se poate manifesta fizic, prin agresivitate fizică sau psihologic, prin producerea unor daune emoționale. Instrumentele acestui fenomen sunt cuvintele, acțiunile sau excluderea socială. Cazurile de bullying implică cel puțin un agresor și o victimă, iar, în unele cazuri, există și martori.

Fenomenul de bullying poate fi inițiat de o persoană sau de un grup de persoane (*mobbing*), implicând un raport de putere inegal, deoarece victima, în cazul acestui fenomen, nu dispune de resurse (fizice, psihologice, sociale) pentru a se apăra. *Victima* pozează într-o ipostază de regulă vulnerabilă, care prezintă anumite slăbiciuni pe care bully-ul le poate exploata. Victima manifestă imposibilitate de apărare și sentimente de neputință. *Agresorul* vrea să fie cel mai cool, rănindu-i, intimidându-i sau jignindu-i pe cei din jurul său. Este temperamental, inflexibil, încrezător și nu îi place să accepte regulile. De cele mai multe ori nu are empatie și chiar se bucură că produce durere celorlalți. Dorește să domine și să-i controleze pe ceilalți, exagerează în situații obișnuite. Agresorul abuzează de putere pentru a-i răni pe ceilalți, deliberat și în mod repetat. *Spectatorii (bystanders*) sunt și ei persoane implicate în fenomenul de bullying, chiar dacă nu în mod direct, însă asistă la acțiune.

Bullying-ul este considerat o formă de violență fizică și psihologică, o conduită intenționată care vizează producerea unor prejudicii (rănire, distrugere, daune) unor persoane (inclusiv propriei persoane), cu diferite cauze care determină noi forme de violență.

Bullying-ul poate lua mai multe *forme:* bullying verbal, bullying fizic, bullying social și cyberbullying.

*Bullying-ul* este un fenomen real, foarte răspândit, care afectează în mod negativ atât victima, cât și agresorul și poate avea urmări periculoase asupra dezvoltării normale a unei persoane. Atât copiii care sunt agresați (bullied), cât și agresorii (bullies) pot dezvolta probleme serioase și de durată, din punct de vedere emoțional. Tocmai de aceea, acesta nu trebuie tolerat sub nicio formă. Este foarte important ca toți factorii de decizie, precum părinții, profesorii, dar și autoritățile să coopereze pentru a înțelege fenomenul de bullying, consecințele acestuia și pentru a găsi modalități de a-l stopa.

# II. SCOPUL CAMPANIEI

Creșterea gradului de informare a minorilor cu privire la importanţa prevenirii delincvenţei juvenile, necesitatea adoptării unui comportament adecvat în societate și conştientizarea consecinţelor pe termen scurt, mediu şi lung, a comportamentelor delincvente asupra persoanelor care manifestă astfel de comportamente şi asupra victimelor.

În mod special, prin această campanie se dorește scăderea incidenței cazurilor de bullying în unitățile de învățământ de pe raza județului Argeș.

**III. OBIECTIVE URMĂRITE**

1. Diseminarea informațiilor despre fenomenul bullying: definire, forme de manifestare, cauze, efecte, statistici privind gradul de escaladare a fenomenului în școala românească;
2. Creşterea gradului de conştientizare a efectelor negative ale fenomenului bullying în rândul eleviilor și al nivelului de informare a acestora asupra necesităţii implicării în prevenirea şi combaterea acestui fenomen;
3. Însușirea unor tehnici de gestionare corectă a situațiilor în care elevii sunt victime ale bullying-ului;
4. Dezvoltarea altor metode nonagresive de exprimare a emoțiilor negative și de rezolvare a conflictelor interioare proprii;
5. Diseminarea unor modele de bună practică.

**IV. CUI SE ADRESEAZĂ CAMPANIA**

Elevilor din unitățile școlare de pe raza județului Argeș indicate de către Inspectoratul Școlar Județean Argeș.

**V. LOCUL DE DESFĂȘURARE A CAMPANIEI**

Campania de prevenire a delincvenței juvenile „Educație fără violență” *se va desfășura în unitățile școlare desemnate, după cum urmează:*

1. *În localitățile unde este instituită măsura carantinei zonale nu sunt permise activitățile care impun prezența fizică a elevilor în unitățile de învățământ. În această situație, activitatea de prevenire a delincvenței juvenile pentru elevi se va desfășura exclusiv* **ONLINE**- desfășurarea activităților de prevenire prin intermediul tehnologiei și al internetului se va face de către specialiștii *Centrului de zi pentru orientarea, supravegherea și sprijinirea reintegrării sociale a copilului care săvârșește fapte penale și nu răspunde penal,*  prin accesarea unui link de conectare primit de la fiecare unitate de învățământ, la data și ora prestabilite. Unitatea șolară desemnată de către Inspectoratul Școlar Județean Argeș va avea obligația să creeze linkul de acces pe orice platformă de comunicare online, trimițându-l ulterior specialiștilor desemnați pe adresa de email: [csccdpitesti@yahoo.com](mailto:csccdpitesti@yahoo.com).
2. **FIZIC**- organizarea și desfășurarea activităților de prevenire, cu prezență fizică, în unitățile de învățământ din localitățile unde nu este declarată stare de carantină, va avea loc sub condiția asigurării stricte a normelor de prevenire a îmbolnăvirilor cu virusul SARS-CoV-2, respectiv distanțare corectă, igienizarea mâinilor și purtarea obligatorie a măștii. În procesul de desfășurare a activității de prevenire, specialiștii au obligația să poarte mască în permanență de la accesul în unitatea de învățământ. Atât accesul specialiștilor cât și toate normele legale privitoare la limitarea efectelor pandemiei de COVID- 19 vor fi stabilite de către Inspectoratul Școlar Județean Argeș. La fiecare activitate în școli, vor participa *doi specialiști din cadrul Centrului de zi pentru orientarea, supravegherea și sprijinirea reintegrării sociale a copilului care săvârșește fapte penale și nu răspunde penal*, *un reprezentant al Inspectoratului de Poliție Județean Argeș, un reprezentant al Inspectoratului de Jandarmi Județean Argeș,* iar în unitățile de învățământ de pe raza municipiului Pitești, vom fi însoțiți și de *un reprezentant al Poliției Locale a Municipiului Pitești.* Specialiștii participanți la acțiuni vor susține prezentări și discuții tematice.

**VI. TEMA ABORDATĂ**

**„*Prevenirea fenomenului de*** ***Bullying*”**

Potrivit opiniei exprimate de elevii reprezentați de Consiliul Județean al Elevilor Argeș, tema cu cel mai ridicat grad de interes este *bullying-ul și prevenirea acestuia*.

**VII. ACȚIUNI CONCRETE**

1. Conceperea unui afiș cu caracter informativ ce va fi expus în locuri vizibile, pe toată durata proiectului, în cadrul unităților de învățământ de pe raza județului Argeș;
2. Conceperea unei broșuri cu imagini și mesaje cu caracter educațional de prevenire a Bullying-ului, precum și cu alte informații utile, ce vor fi distribuite elevilor din unitățile de învățământ vizate;
3. Realizarea unui site al campaniei de prevenire „Educație fără Violență”.

*Se va elabora o pagină de internet, unde va exista o descriere a proiectului și calendarul desfășurării activităților campaniei în școli. Site-ul web va fi îmbunătățit și completat frecvent cu materiale tematice, pe parcursul desfășurării campaniei.*

**4.**Realizarea unui scurtmetraj anti-bullying ce se va regăsi pe site-ul campaniei.

**5.** Realizarea unui spot audio cu tema „*Educație fără violență”,* ce va fi difuzat la posturile de radio locale.

**6.** Promovarea campaniei pe rețelele de socializare ale partenerilor și pe site-urile lor.

**7.** Elaborarea unui chestionar ce se va regăsi pe site-ul campaniei.

**8.** Organizarea unui concurs tematic.

**9.** Desfășurarea de sesiuni informative, atât fizic cât și online, în rândul elevilor, cu privire la cauzele și consecințele delincvenței juvenile, dezbătând prevenirea fenomenului de Bullying, în școlile de pe raza județului Argeș, în funcție de recomandările și propunerile partenerilor proiectului. Sesiunile informative includ:

* 1. activități interactive cu elevii, raportat la tema propusă;
  2. prezentare powerpoint și film documentar pentru tema abordată.

În cazul în care activitățile informative se vor desfășura online, *Centrul de Zi pentru orientarea, supravegherea și sprijinirea reintegrării sociale a copilului care săvârșește fapte penale și nu răspunde penal din cadrul Complexului de Servicii Comunitare pentru Copilul în Dificultate „Sfinții Constantin și Elena” Pitești* se va îngriji de predarea materialelor informative (afișe, broșuri) în unitățile de învățământ partenere, pentru a fi distribuite către elevi*.*

Inspectoratul Școlar Județean Argeș se va îngriji să transmită datele de contact ale școlilor în care specialiștii își vor desfășura activitatea, conform modelului de mai jos:

*Activități desfășurate pentru prevenirea și combaterea Bullying-ului în mediul școlar*

|  |  |  |  |  |
| --- | --- | --- | --- | --- |
| *Nr. Crt.* | *Tema activității* | *Diriginte/consilier școlar* | *Școala/ Clasa* | *Data* |
| **1** | „Prevenirea fenomenului de Bullying” |  |  |  |
|  |  |  |
|  |  |  |
|  |  |  |

**VIII. PLAN DE ACȚIUNE:**

1. **Organizarea unei dezbateri publice la sediul Consiliului Județean Argeș**

*Termen:* Martie 2022

*Responsabili:* ATOP Argeș, D.G.A.S.P.C. Argeș, Consiliul Județean al Elevilor Argeș

1. **Construirea site-ului campaniei de prevenire „Educație fără Violență”**

Termen: Februarie – martie 2022

Responsabili: ATOP Argeș, Consiliul Județean al Elevilor Argeș

1. **Elaborarea chestionarului campaniei, în vederea înscrierii în concurs a elevilor și lansarea concursului**

*Termen:* Martie 2022

*Responsabili:* ATOP Argeș, DGASPC Argeș, IPJ Argeș

1. **Realizare scurtmetraj anti-bullying**

*Termen:* Martie 2022

*Responsabili:* DGASPC Argeș Consiliul Județean al Elevilor Argeș,

**5.** **Realizarea unui spot audio cu tema „*Educație fără violență”* și difuzarea lui la posturile de radio locale.**

*Termen:* Martie 2022

*Responsabili:* Inspectoratul de Poliție Județean Argeș, Consiliul Județean al Elevilor Argeș

**6. Conceperea și tipărirea afișelor și broșurilor**

*Termen:* Aprilie 2022

*Responsabili:* ATOP Argeș, D.G.A.S.P.C. Argeș, Consiliul Județean al Elevilor Argeș

**7. Identificarea unităților de învățământ în care se vor desfășura activitățile de prevenire**

*Termen:* Martie 2022

*Responsabili:* Inspectoratul Școlar Județean Argeș

**8. Desfășurarea sesiunilor informative cu tema „*Prevenirea fenomenului de Bullying*” în unitățile de învățământ**

*Termen:* Aprilie - Iunie 2022

*Responsabili:* D.G.A.S.P.C. Argeș, Inspectoratul de Poliție Județean Argeș, Inspectoratul de Jandarmi Județean Argeș, Poliția Locală a Municipiului Pitești

**9. Stabilirea elevului câștigător la concursul organizat și premierea acestuia**

*Termen:* 13-15 Iunie 2022

*Responsabili:* ATOP Argeș, D.G.A.S.P.C. Argeș, Consiliul Județean al Elevilor Argeș,

**10. Prezentarea feedback-ului elevilor cu privire la efectele campaniei**

Termen: 15 Iunie 2022

*Responsabili:* ATOP Argeș, D.G.A.S.P.C. Argeș, Consiliul Județean al Elevilor Argeș

**11. Promovarea proiectului**

*Termen:* pe toată durata de implementare, prin promovare atât în social-media, cât și pe paginile de socializare ale partenerilor.

*Responsabili:* toți partenerii

## IX. PARTENERI

1. DIRECȚIA GENERALĂ DE ASISTENȚĂ SOCIALĂ ȘI PROTECȚIA COPILULUI ARGEȘ- Complexul de Servicii Comunitare pentru Copilul în Dificultate „Sfinții Constantin și Elena” Pitești- Centrul de Zi pentru orientarea, supravegherea și sprijinirea reintegrării sociale a copilului care săvârșește fapte penale și nu răspunde penal;
2. AUTORITATEA TERITORIALĂ DE ORDINE PUBLICĂ ARGEȘ;
3. INSPECTORATUL DE POLIȚIE AL JUDEȚULUI ARGEȘ;
4. POLIȚIA LOCALĂ A MUNICIPIULUI PITEȘTI;
5. INSPECTORATUL DE JANDARMI JUDEȚEAN ARGEȘ;
6. INSPECTORATUL ȘCOLAR JUDEȚEAN ARGEȘ;
7. CONSILIUL JUDEȚEAN AL ELEVILOR ARGEȘ.

**X. RESURSE ȘI BUGET ATOP ARGEȘ, ESTIMAT PENTRU DESFĂȘURAREA CAMPANIEI**

**Cost total estimat – 9943 lei fără TVA**

* Pliant A4 (broșura) cu imagini și mesaje cu caracter educațional, 1/3 A4, policromie față verso, 130g lucios - 20.000 buc- 0,2 lei+TVA (0,2 x 20.000= 4000 lei fără TVA)
* Afișe cu mesajul campaniei, format A2- 100 buc- 8 lei/ buc+ TVA ( 8 x 100 = 800 lei fără TVA)
* Afișe cu mesajul campaniei, format A4- 1000 buc- 1,2 lei/ buc+ TVA (1,2 x 1000= 1200 lei fără TVA).
* Host site- 400 lei/ an
* Domeniu site bullyin.ro- 60 lei/ an
* Promovarea campaniei „Educație fără violență” pe Instagram (urban + rural)- 1458 lei fără TVA ( Reach garantat: minim 150.000 de persoane, maxim 400.000).
* Promovarea campaniei „Educație fără violență” pe Facebook (urban + rural)- 2025 lei fără TVA (Reach garantat: minim 75.000 de persoane, maxim 216.000).

**Premiul elevului câștigător, un *iPhone 13*, va fi oferit prin sponsorizare.**

DIRECTOR GENERAL

Tatiana EFTIME

DIRECTOR GENERAL ADJ. ȘEF COMPLEX

Iuliana MATEI Mihaela DRAGU

Șef Birou Juridic Contencios

Laura ANGELESCU